Intr-un interviu acordat revistei Orizonturi culturale italo-romane, Lucia Ileana Pop - profesoara, jurnalista, scriitoare si traducatoare nascuta in Desestiul Maramuresului Voievodal si stabilita de ani buni la Ardea, in Italia - vorbeste, printre altele, despre menirea scrisului. Este convinsa ca un creator nu este adevarat daca nu se ocupa, in felul lui, de problemele care exista in lume, daca nu incearca macar sa mute stancile si sa topeasca ghetarii atunci cand nu stau la locul lor. In opinia sa, un scriitor poate sensibiliza consumatorul de literatura privind marile provocari ale zilelor noastre, indemnandu-I sa priveasca mai intelept circumstantele in care traieste: cu mintea, dar si cu sufletul. \n [...] Luat în ansamblu, volumul Trepte peste timp devoalează un temperament auctorial extrem de sensibil, în confruntare cu o epocă ce ameninţă tot mai mult umanitatea din om. Căutarea de sine în spaţiul poeziei o energizează pe Lucia lleana Pop, oferindu-i o posibilă şansă de izbăvire, de protejare a ceea ce o face să fie aşa cum este. Aşteptăm cu interes noile trepte în devenirea sa lirică. - Delia Muntean